**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻՆ ԿԻՑ ՀԱՍԱՐԱԿԱԿԱՆ ԽՈՐՀՈՒՐԴ**

----------------------------------------------------------------------------------------------------

**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻՆ ԿԻՑ ՀԱՍԱՐԱԿԱԿԱՆ ԽՈՐՀՐԴԻ 2021Թ. ԳՈՐԾՈՒՆԵՈՒԹՅԱՆ ՀԱՇՎԵՏՎՈՒԹՅՈՒՆ**

ՀՀ ԿԳՄՍ նախարարին կից հասարակական խորհրդի 2021 թ.-ի **առաջին** նիստը տեղի է ունեցել 01.02.2021 թ.-ին: Խորհրդի 31 անդամից նիստին մասնակցել է 24-ը, ևս` 3 հրավիրյալ անձ:

**Նիստի օրակարգ`**

1. ՀՀ կրթության, գիտության, մշակույթի և սպորտի նախարար Վահրամ Դումանյանի բացման խոսք
2. «Սեփական նախաձեռնությամբ (կամավոր) ատեստավորման համակարգի ներդրման փորձնական ծրագրի» նախագծի ներկայացում /զեկուցող՝ ՀՀ ԿԳՄՍ նախարարի տեղակալ Ժաննա Անդրեասյան/
3. Հարց ու պատասխան
4. Ելույթներ /մինչև 3 րոպե/

**Նիստի ընթացքում ընդունվել է որոշում.**

1. Ընդունել ի գիտություն զեկույցը:
2. Հավանության արժանացնել «Սեփական նախաձեռնությամբ (կամավոր) ատեստավորման համակարգի ներդրման փորձնական ծրագրի» նախագիծը:

ՀՀ ԿԳՄՍ նախարարին կից հասարակական խորհրդի 2021 թ.-ի **երկրորդ** նիստը տեղի է ունեցել 04.06.2021 թ.-ին: Խորհրդի 31 անդամից նիստին մասնակցել է 18-ը, ևս` 4 հրավիրյալ անձ:

**Նիստի օրակարգ՝**

1. ՀՀ կրթության, գիտության, մշակույթի և սպորտի նախարարի տեղակալ Արթուր Մարտիրոսյանի բացման խոսք
2. «ՀՀ երիտասարդական պետական քաղաքականության 2021-2025 թթ. ռազմավարության» նախագծի ներկայացում (զեկուցող՝ ՀՀ ԿԳՄՍՆ երիտասարդական քաղաքականության, լրացուցիչ և շարունակական կրթության վարչության պետ Գոհար Մամիկոնյան)
3. Հարց ու պատասխան
4. Ելույթներ (մինչև 3 րոպե)

**Նիստի ընթացքում ընդունվել է որոշում.**

1. Ընդունել ի գիտություն զեկույցը:
2. Հավանության արժանացնել «ՀՀ երիտասարդական պետական քաղաքականության 2021-2025 թթ. ռազմավարության» նախագիծը և միջոցառումների ծրագիրը:

ՀՀ ԿԳՄՍ նախարարին կից հասարակական խորհրդի 2021 թ.-ի **երրորդ** նիստը տեղի է ունեցել 30.09.2021 թ.-ին: Խորհրդի 31 անդամից նիստին մասնակցել է 17-ը, ևս` 5 հրավիրյալ անձ:

**Նիստի օրակարգ՝**

1. ՀՀ կրթության, գիտության, մշակույթի և սպորտի նախարարի տեղակալ Ժաննա Անդրեասյանի բացման խոսք
2. Դպրոցների հավասարապես ֆինանսավորման և ենթակայության խնդիր (զեկուցող՝ Յաշա Սահակյան)
3. Թանգարանների նպատակային գիտականացումը՝ իբրև երիտասարդ կադրերի ներգրավման միջոց և գիտության ու մշակույթի միասնական համագործակցության ծրագիր (զեկուցող՝ Անահիտ Ասատրյան)
4. Հարց ու պատասխան
5. Ելույթներ (մինչև 3 րոպե)

ՀՀ ԿԳՄՍ նախարարին կից հասարակական խորհրդի 2021 թ.-ի **չորրորդ** նիստը տեղի է ունեցել 03.12.2021 թ.-ին: Խորհրդի 31 անդամից նիստին մասնակցել է 13-ը, ևս` 4 հրավիրյալ անձ:

**Նիստի օրակարգ՝**

1.    «ՀՀ մշակույթի պահպանության և զարգացման ռազմավարություն- միջոցառումների պլանի» ներկայացում, ՀՀ մշակույթի ոլորտի դրամաշնորհների տրամադրման գործընթաց /զեկուցող՝ ԿԳՄՍ նախարարի տեղակալ Արա Խզմալյան/

2.    Հարց ու պատասխան

3.    Ելույթներ /մինչև 3 րոպե/

4.    ԿԳՄՍ նախարարին կից հասարակական խորհրդի անդամների ռոտացիայի կիրառում

Նիստի չորրորդ հարցը վերաբերում էր ԿԳՄՍ նախարարին կից հասարակական խորհրդի անդամների **ռոտացիայի կիրառմանը**, որը տեղի է ունենում երկու տարին մեկ անգամ: Մինչ նիստի անցկացումն իրենց դիմումների հիման վրա խորհրդի անդամությունը դադարեցրել են «Արև» երեխայի զարգացման հիմնադրամը և «ՀԿ կենտրոն» քաղաքացիական հասարակության զարգացման ՀԿ-ն՝ շահերի բախման ռիսկի և ժամանակի սղության պատճառով: Հիմք ընդունելով աշխատակարգի 35-րդ կետը՝ հասարակական խորհրդի համաձայնությամբ և խորհրդի նախագահի որոշմամբ դադարեցվել է նիստերին չորս անգամ բացակայած «Իրավունքի Եվրոպա» միավորման և Հանրային քաղաքականության ինստիտուտի անդամությունը խորհրդի կազմում: Կրթական հետազոտությունների և խորհրդատվությունների կենտրոնի ներկայացուցիչը ներկա է գտնվել նիստին և ներկայացրել բացակայության պատճառները, որի արդյունքում խորհուրդը որոշում է կայացրել՝ այդ կազմակերպությանը թույլատրել մասնակցել վիճակահանությանը: Քանի որ երկու անդամ իրենց դիմումի համաձայն դուրս էին եկել խորհրդի կազմից, և ևս երկու կազմակերպության խորհրդի անդամությունը դադարեցվել էր, խորհուրդն առաջարկել է ռոտացիա կիրառել 6 անդամի նկատմամբ, որպեսզի մյուս անդամները շարունակեն իրենց գործունեությունը խորհրդի կազմում: Մինչ վիճակահանությունը՝ խորհուրդը որոշում է կայացրել նաև, որ որպես ազգային փոքրամասնության ներկայացուցիչ՝ «Եզդիների ազգային միություն» ՀԿ-ի նախագահ Հասան Թամոյանը չմասնակցի վիճակահանությանը, քանի որ աշխատակարգի 14-րդ կետը սահմանում է, որ ազգային փոքրամասնությունների ներկայացուցիչների ներգրավվածությունը խորհրդի կազմում խրախուսվում է: Վիճակահանության արդյունքում ռոտացիա է կիրառվել հետևյալ վեց անդամների նկատմամբ՝ Մարինա Գալստյան /Կրթական հետազոտությունների և խորհրդատվությունների կենտրոն/, Կարինե Հարությունյան /Ժողովրդավարական կրթության հայկական կենտրոն-ՍԻՎԻՏԱՍ/, Արմեն Մարտիրոսյան /Հայաստանի արդյունաբերողների և գործարարների միություն, «Անտարես» հրատարակչություն/, Կարեն Գևորգյան /Հայաստանի ազգային պարարվեստի ասոցիացիա/, Անահիտ Ասատրյան /Մատենդարան/ և Անժելա Բարխուդարյան /ՀՊՏՀ ֆինանսատնտեսագիտական քոլեջ/: Գործող հասարակական խորհրդի կազմում ներգրավված են և նոր խորհրդում ընդգրկվելու հայտեր են ուղարկել հիմնականում կրթական և երիտասարդական հասարակական կազմակերպություններ, իսկ աշխատակարգը սահմանում է, որ խորհրդի անդամների ընդհանուր թվի 1/3-ը կազմում են կրթության և գիտության, 1/3-ը՝ մշակույթի և 1/3-ը՝ սպորտի և երիտասարդության ոլորտների ներկայացուցիչներ: Հիմք ընդունելով վերոնշյալ դրույթը, ինչպես նաև աշխատակարգի 5-րդ և 16-րդ կետերը, համաձայն որոնց՝ խորհրդի նախագահը պատճառաբանված որոշման հիման վրա կարող է ընդգրկել այլ անդամների, որոնց մասնակցությունը կարող է էական նշանակություն ունենալ խորհրդի ընթացիկ աշխատանքների համար, խորհրդի նախագահի որոշմամբ՝ Արմեն Մարտիրոսյանը և Կարեն Գևորգյանը կրկին ընդգրկվել են խորհրդի կազմում:

**Ռոտացիայի կիրառման նպատակով** 10.11.2021 թ.-ին հայտարարվել է մրցույթ՝ ՀՀ ԿԳՄՍ նախարարին կից հասարակական խորհրդի կազմում ընդգրկվելու համար: Մրցույթի արդյունքում խորհրդում ընդգրկվել է 8 նոր անդամ: Այսպիսով՝ խորհրդի կազմը բաղկացած է 31 անդամից:

ՀՀ ԿԳՄՍ նախարարին կից հասարակական խորհրդի 2021 թ.-ի **հինգերորդ** նիստը տեղի է ունեցել 22.12.2021 թ.-ին: Խորհրդի 31 անդամից նիստին մասնակցել է 22-ը, ևս` 5 հրավիրյալ անձ:

**Նիստի օրակարգ՝**

1. ՀՀ կրթության, գիտության, մշակույթի և սպորտի նախարար Վահրամ Դումանյանի բացման խոսք

2.  ««Հանրակրթության մասին» օրենքում փոփոխություններ և լրացումներ կատարելու մասին»» ՀՀ օրենքի նախագծի ներկայացում /զեկուցող՝ ԿԳՄՍ նախարարի տեղակալ Ժաննա Անդրեասյան/

3.  Հարց ու պատասխան

4.  Ելույթներ /մինչև 3 րոպե/

**Նիստի ընթացքում ընդունվել է որոշում.**

1. Ընդունել ի գիտություն զեկույցը:
2. Հավանության արժանացնել «Հանրակրթության մասին» օրենքում փոփոխություններ և լրացումներ կատարելու մասին» ՀՀ օրենքի նախագիծը: